Wan Raja

Saiful Redzuan Abu Bakar (lahir pada 12 Februari 1978) atau lebih dikenali sebagai Wan Raja ialah seorang pelakon lelaki Malaysia, terkenal dengan peranan lakonan di televisyen dan filem.

Kehidupan peribadi
Wan Raja dilahirkan pada 12 Februari 1978 di Georgetown, Pulau Pinang. Beliau berkahwin dengan pelakon yang juga kakak Emma Maembong dan Chacha Maembong, iaitu Yaya Maembong pada 12 Disember 2014. Hasil perkongsian hidup Wan Raja dengan Yaya, beliau dikurniakan dua anak—Seri Aileen Marissa (lahir 4 April 2016) dan Muhammad Emre Farizqi (lahir 13 Januari 2018).

Kerjaya
Wan Raja memulakan kerjaya awalnya sebagai pelakon teater, seterusnya bergiat aktif sebagai pelakon sepenuh masa pada 2007. Namun pada 2009, beliau ditawarkan berlakon bersama Saiful Apek dan Nabil Ahmad dalam filem Sifu & Tongga arahan Abdul Razak Mohaideen. Dalam filem ini, Wan Raja menjayakan watak sebagai Orang Suruhan Tammy kedua. Beliau berlakon dalam dua telefilem pada tahun yang sama–Kasih dan Anak Mamak Menantu Mami.

Dua tahun kemudian, Wan Raja memegang watak Tarmizi dalam drama Spa Qistina, lanjutan dari drama Spa Q. Beliau kemudiannya membintangi filem kedua, 2 Hati, Satu Jiwa lakonan Yasmin Hani dan Fouziah Gous.

Wan Raja memegang watak pembantu sebagai Johan dalam siri drama patriotik enam episod, Anak Merdeka lakonan Remy Ishak, Elvis Chin dan Thanuja Ananthan.

Beliau memegang watak sebagai orang kanan Dato’ Mior, dalam filem aksi jenayah, KL Special Force arahan Syafiq Yusof lakonan Rosyam Nor, Syamsul Yusof dan Fattah Amin. Filem ini ditayangkan pada 8 Mac 2018 dan merupakan kejayaan komersial dan kritis.

Filemografi

Filem

Drama

Telefilem

Rujukan

Pautan luar
 

Orang hidup
Kelahiran 1978
Pelakon lelaki Malaysia
Orang dari Pulau Pinang
Pelakon lelaki Malaysia abad ke-21
Orang Malaysia berketurunan Melayu
Muslim Malaysia
Pelakon televisyen Malaysia
Pelakon filem Malaysia
Alumni Universiti Teknologi MARA